ועדת הכספים, כנסת 20, פרוטוקול מספר 971, 2018-02-25 14:37

משה גפני: אנחנו בסעיף האחרון בסדר היום.

משה גפני: תקנות לעידוד מחקר, פיתוח וחדשנות טכנולוגית בתעשייה (מתן העדפה אזורית), התשע"ח-2018.

מיקי לוי: הצעה לסדר.

מיקי לוי: המאמצים שאנחנו עושים כאן בוועדה הם לא לחינם.

מיקי לוי: הצלה של שדרות עם סנרג'י שטיפלנו כאן לא אחת עם חברת החשמל.

מיקי לוי: נעשתה בדיקה ואכן יש הצפה של כבלים מתורכיה ועכשיו עצרו אותה עם היטל הצף של שר הכלכלה לפחות לחצי שנה.

מיקי לוי: בעוד חצי שנה אני מבטיח לך שאני אבדוק את זה.

מיקי לוי: אנחנו לא ניתן להם לייבא לכאן ולפטר בשדרות עובדים ממפעל סנרג'י לכבלי נחושת.

משה גפני: אני רוצה לומר לך שמה שאמרת, נכון.

משה גפני: מה שאומר לנו שאף פעם אסור להרים ידיים.

משה גפני: תמיד צריך להתמודד עם העניין הזה.

משה גפני: אני משבח את משרד הכלכלה בעניין של היטל ההצף לגבי סנרג'י כי זה באמת יציל את המפעל.

משה גפני: אתה, חבר הכנסת מיקי לוי, יכול לזקוף את זה לזכות הוועדה כשאתה הערת על העניין הזה ואנחנו קיימנו דיונים.

משה גפני: אני מודה על כך ואני רוצה שתגיד עוד משהו שביקשת ביום רביעי לגבי העובדים, או שאתה רוצה להשאיר את זה למחר.

מיקי לוי: נשאיר למחר.

משה גפני: בסדר.

משה גפני: בבקשה, התקנות.

משה גפני: מי מקריא אותן?

<צפריר נוימן: היועץ המשפטי של רשות לחדשנות.

<צפריר נוימן: הנושא כאן הוא נושא של מתן העדפה גיאוגרפית באחד המסלולים החדשים שזאת רשות לחדשנות.

<צפריר נוימן: החוק קובע שבמידה ורשות החדשנות מעוניינת לתת באחד המסלולים שלה העדפה, בעיקרון כל ההטבות ניתנות בכל הארץ ואם רוצים לתת העדפה גיאוגרפית, יש צורך לתת אותה באזורים של חוק עידוד השקעות הון, באזורי א' ו-ב'.

<צפריר נוימן: אם סוטים מהאזורים האלה, יש צורך להגיע לאישור.

משה גפני: אלה החממות.

<צפריר נוימן: החממות הביו טכנולוגיות.

<צפריר נוימן: בעקבות החלטת ממשלה שהתקבלה לחיזוק הצפון, אנחנו מביאים לאישור ועדת הכספים סטייה מאותו עיקרון של כל אזור עדיפות א' ו-ב' של חוק עידוד השקעות הון כי אנחנו מייחדים את זה רק למחוז הצפון.

<צפריר נוימן: אנחנו נעשה הליך תחרותי לבחירה של הזכיין.

<צפריר נוימן: הזכיין יכול להיות רק אם החממה תקום במחוז הצפון לפי ההגדרות של משרד הפנים, עם העדפה 1 עד 4 בדומה למענק צפון.

משה גפני: אם אפשר להקריא.

<צפריר נוימן: תקנות לעידוד מחקר, פיתוח וחדשנות טכנולוגית בתעשייה (מתן העדפה אזורית), התשע"ח-2018 בתוקף סמכותנו לפי סעיף 15לו(ג) לחוק לעידוד מחקר, פיתוח וחדשנות טכנולוגית בתעשייה, התשמ"ד-1984, לאחר שהונחה בפנינו חוות דעת של מועצת הרשות הלאומית לחדשנות טכנולוגית, ובאישור ועדת הכספים של הכנסת, אנו מתקינים תקנות אלה: מתן העדפה אזורית על הטבות לפי מסלול הטבה מספר 22 של הרשות הלאומית לחדשנות טכנולוגית – חממות ביוטכנולוגיות, יחולו הוראות אלה: תינתן העדפה אזורית להקמת חממה ביוטכנולוגית בעיריות, מועצות מקומיות ומועצות אזוריות במחוז הצפון, המסווגות באשכולות פריפריאליים 1 עד 4 לפי מדד הפריפריאליות של הרשויות המקומיות שמפרסמת הלשכה המרכזית לסטטיסטיקה.

משה גפני: למה רק במחוז הצפון?

משה גפני: בדרום לא צריך את זה?

<צפריר נוימן: בעקבות החלטת ממשלה לחיזוק הצפון, הממשלה ביקשה מאתנו לבדוק את ההקמה של חממה בצפון.

<צפריר נוימן: כיום פועלת חממה אחת בנס ציונה שזכתה בהליך תחרותי, חממת פיוצ'רס, וכרגע, לאחר בקשת הממשלה וכספים שמיועדים לזה, אנחנו בדקנו את ההקמה של מחוז הצפון בלבד.

רועי פולקמן: בבאר שבע ובירושלים יש להם טיפול בנושאים האלה.

רועי פולקמן: יש כבר תכניות ביו טכנולוגיות גם בבאר שבע.

רועי פולקמן: גם בירושלים לאורך שנים יש מענקים מיוחדים לביו וזה כבר קיים.

רועי פולקמן: בבאר שבע היה מנגנון, המרכז הלאומי לביו, וגם תכנית הסייבר.

רועי פולקמן: עכשיו באים ואומרים שצריך בצפון.

משה גפני: אני אומר לפרוטוקול.

משה גפני: אנחנו עשינו אותו הדבר עת עשינו הטבות מס.

משה גפני: עשינו לדרום מפני שהייתה בעיה בדרום ובצפון לא עשינו.

משה גפני: בסוף נהריה נפגעה.

משה גפני: בסוף, בסוף, אחרי שנה-שנה וחצי.

משה גפני: צריך לקחת בחשבון שלפעמים זה טוב לעשות עכשיו מכיוון שזאת תמונת המצב.

משה גפני: אני אומר גם ביקורת על עצמי.

משה גפני: אנחנו עשינו את החוק הזה ונצטרך לתקן אותו.

<אייל לב ארי: אם יהיה צורך לשנות את האזורים, יבואו.

עמר בר-לב: אין ספק שעכשיו הצפון בבעיה.

משה גפני: בסדר.

משה גפני: אני אומר את זה לפרוטוקול כדי שנדע שבסוף יכולה לעבור שנה-שנתיים ופתאום יתברר שצריך לעשות את זה גם בדרום.

<אייל לב ארי: אז יהיה צורך לשנות את התקנות.

<צפריר נוימן: במסגרת הליך תחרותי להקמת חממה ייעודית בתחום הביוטכנולוגיה במחוז הצפון, תתאפשר הקמת שלוחה בנפת חיפה לחממה הביוטכנולוגית שתוקם כאמור במחוז הצפון.

משה גפני: יש שאלות?

עמר בר-לב: כן.

עמר בר-לב: לא ברור לי העניין עם חיפה.

עמר בר-לב: זאת אומרת, קודם צריכים להשלים חממה בחיפה ואחרי כן לפתוח שלוחה?

<צפריר נוימן: לא.

<צפריר נוימן: קודם כל, החממה צריכה לקום במחוז הצפון עם העדפה לפריפריה רחוקה שזה 1 עד 4.

<צפריר נוימן: יש אפשרות, אם החממה תרצה בכך, להקים שלוחה משנית שתקום בנפת חיפה בגלל בתי החולים.

עמר בר-לב: שלוחה של החממה בצפון, שלוחה שלה בחיפה.

<צפריר נוימן: כן.

<צפריר נוימן: בחיפה.

משה גפני: הצפון הרחוק יותר.

משה גפני: אייל, אפשר להצביע?

<אייל לב ארי: כן.

משה גפני: מי בעד אישור תקנות לעידוד מחקר, פיתוח וחדשנות טכנולוגית בתעשייה (מתן העדפה אזורית), התשע"ח-2018?

משה גפני: מי נגד?

משה גפני: בעד – פה אחד תקנות לעידוד מחקר, פיתוח וחדשנות טכנולוגית בתעשייה (מתן העדפה אזורית), התשע"ח-2018, נתקבלו.

משה גפני: התקנות אושרו פה אחד.

משה גפני: תודה רבה.

משה גפני: הישיבה נעולה.